**Latvijas kantri un vesterna deju asociācijas sacensību nolikums.**

**Nolikums.**
Sacensības organizē LLKVDA apstiprināts sacensību direktors, vadoties pēc šī sacensību nolikuma. Katrs direktors var sacensībās ieviest vēl kādu papildus divīziju, kuras reģistrāciju, tiesāšanu un punktu skaitīšanu nodrošina viņš pats.

**Dalībnieki.**
Sacensībās var piedalīties jebkurš dejotājs no Latvijas, kā arī dejotāji no citām valstīm. Katrs dejotājs pārstāv to valsti, kuras pilsonis vai rezidents viņš ir.

**Sacensību kategorijas**.
Solo
Trupas un komandas
Partner un Couples
Horeogrāfijas

**Sacensību divīzijas:**
Solo:

1. Social Solo
2. Classic Newcomer
3. Classic Novice
4. Classic Intermediate
5. Classic Advanced
6. Wheelchair
7. Renegades

Modern:

1. Modern C (social)
2. Modern B (basic)
3. Modern A (ace)

Trupas un komandas:

1. Trupa (pašu horeogrāfija)
2. Showtime (pašu horeogrāfija)
3. Social Line Team (3 obligātās dejas)
4. Classic Line Team (3 obligātās dejas)
5. Family Duel (pašu horeogrāfija)

Partner un Couples (pāri):

1. Partner (WCDF dejas)
2. Social Couple
3. Classic Couple (sava programma – Country 2 step, Waltz, ECS, WCS, Cha Cha, Polka, Tripple Two, Night Club)

Horeogrāfijas:

1. Country New/Nov
2. Country Int/Adv
3. Non-country New/Nov
4. Non-country Int/Adv

**Dejotāju iedalījums vecuma grupās:**
Dalībnieka vecuma ir tāds, kāds tas viņam būs šī gada. 31. decembrī.

Solo Social:

1. Primary līdz 9 gadi
2. Youth 1 10 – 11 gadi
3. Youth 2 12 – 13 gadi
4. Teen 14 – 17 gadi
5. Adult 18 – 29 gadi
6. Crystal 30 – 39 gadi
7. Diamond 40 – 49 gadi
8. Silver 50 – 59 gadi
9. Gold 60 – 69 gadi
10. Amber 70 + gadi

Solo Classic, Renegades, Couples:

1. Primary līdz 9 gadi
2. Youth 10 – 13 gadi
3. Teen 14 – 17 gadi
4. Adult 18 – 29 gadi
5. Crystal 30 – 39 gadi
6. Diamond 40 – 49 gadi
7. Silver 50 – 59 gadi
8. Gold 60 – 69 gadi

Modern C:

1. Kids līdz 9 gadi
2. Youth 1 10 – 11 gadi
3. Youth 2 12 – 13 gadi
4. Teens 14 – 19 gadi
5. Adults 20 – 30 gadi
6. Chrome 31 – 50 gadi
7. Platinum 51 + gadi

Modern B un A:

1. Kids līdz 12 gadi
2. Teens 13 – 19 gadi
3. Adults 20 – 30 gadi
4. Chrome 31 – 50 gadi
5. Platinum 51 + gadi

Trupas un Komandas:

1. junior – visi dalībnieki jaunāki par 18 gadiem
2. all ages – jaukta vecuma komanda
3. Senior – visi dalībnieki vecāki par 50
4. Senior 60+ - visi dalībnieki vecāki par 60
5. Family Duel nav vecuma dalījuma.

Partner un Social Partner:

1. Partner Junior abi dalībnieki jaunāki par 18 gadiem
2. Partner Adult visiem vecumiem
3. Partner Adult Senior abi dalībnieki vecāki par 40 gadiem

**Sacensību noteikumi.**
Sacensības notiek pamatā pēc WCDF noteikumiem. Atšķirības ir aprakstītas šajā nodaļā. Nacionālās sacensības nav saistītas ar WCDF starptautisko reitingu un kvalifikāciju.

Tie dejotāji, kuri LLKVDA sacensībās būs startējuši augstākā divīzijā nekā iepriekšējās starptautiskajās sacensībās, nākamajās starptautiskajās sacensībās drīkstēs atgriezties tajā divīzijā, kādu viņam paredz starptautiskais reitings un attiecīgo sacensību noteikumi.
Solo dejotāji Wheelchair, Newcomer, Novice, Intermediate un Advanced divīzijās dejo WCDF noteiktās dejas. Social divīziju dejas nosaka Latvijas līnijdeju asociācija.

Newcomer Silver un Novice Silver nedejo E deju (Funky).

Newcomer Gold, Amber un Novice Gold, Amber nedejo E (Funky) un F (Novelty)

Pāriešanai augstākā grupā līdz Intermediate divīzijai ierobežojumu nav. Pāriet zemākā divīzijā var, ja dejotājs nav piedalījies nevienās sacensībās divus kalendāros gadus vai īpaši saskaņojot ar LLKVDA. Pāriet no Newcomer uz Social var, ja nav dejots vairāk, kā 3 gadus.

**Social Line** komandā startē dejotāji kopā ar savu instruktoru vai bez viņa. Ja komanda dejo ar instruktoru, tad instruktors dejo komandas priekšā un viņa sniegums netiek vērtēts. Komandas sastāvā nedrīkst būt dejotāji, kas pēdējos divus kalendāros gadus ir startējuši augstāk par Social divīziju.
Komandām jādejo trīs obligātās dejas. Dejas tiek dejotas atbilstoši deju soļu aprakstam ,bez improvizācijām. Viens instruktors var startēt ar vairākām komandām. Katrs komandas dalībnieks var dejot tikai vienā Social komandā.
Minimālais komandas dalībnieku skaits - 6 dejotāji, neskaitot instruktoru -maksimālais dejotāju skaits 16.

**Classic Line Team**. Komandas sastāvā var būt instruktors un dejotāji, kas starptautiskās sacensībās ir startējuši augstāk par Social divīziju. Dejas tiek dejotas atbilstoši deju soļu aprakstam bez improvizācijām. Viens instruktors var startēt ar vairākām komandām.
Katrs komandas dalībnieks var dejot tikai vienā komandā.
Minimālais komandas dalībnieku skaits ir 6 dejotāji - maksimālais dejotāju skaits ir 16.
Komandu apģērbam jābūt vienojošā stilā.
Uz laukuma vienlaicīgi var dejot vairākas komandas.

**Trupā** var startēt jebkurš dejotājs. Dalībnieku skaits 4 un vairāk. Katrs trupas dalībnieks var dejot tikai vienā trupā.
Trupas priekšnesumam jābūt pašu veidotai horeogrāfijai. Priekšnesuma ilgums ir 4 - 8 min, kurā 50% jābūt kantri mūzikai. Laika atskaite sākas no pirmās mūzikas skaņas un beidzas līdz ar mūzikas beigām.
Trupas apģērbam jābūt vienotā stilā.

**Showtime** komandā nav nekādu ierobežojumu. Priekšnesuma ilgums: 4-8 min. Pilnīgi brīva mūzikas izvēle. Laika atskaite sākas no pirmās mūzikas skaņas un beidzas līdz ar mūzikas beigām.
Uz skatuves drīkst izmantot rekvizītus, izņemot alkohola pudeles, cigaretes, ieročus vai to imitācijas.
Minimālais dalībnieku skaits ir 4.

**Family duel** (Dejojošās ģimenes) piedalās sekojoši vienas ģimenes pārstāvji : brāļi, māsas, vīri, sievas, bērni un mazbērni. Minimālais dalīnnieku skaits - 2, maksimālais - bez ierobežojuma.Priekšnesuma ilgums: 3 – 7 min.
Katram dalībniekan jādejo vismaz 50% no kopējā priekšnesuma ilguma (dalībnieks nedrīkst atrasties uz skatuves vairāk par ½ no kopējā priekšnesuma ilguma, neizpildot deju soļu kombinācijas).
Drīkst izmantot rekvizītus, izņemot alkohola pudeles, cigaretes, ieročus vai to imitācijas.

**Pāri.**
Social Partner dejo 3 obligātās dejas, kuras var noteikt LLKVDA.

Classic Partner dejo atbilstoši WCDF noteikumiem.
Katrs no dalībniekiem var startēt vairākos pāros.

Social Couples dejo atbilstoši WCDF noteikumiem, izņemot to, ka katrs no partneriem var dejot vairākos pāros.

Classic Couples dejo atbilstoši WCDF noteikumiem izņemot to, ka katrs no partneriem var dejot vairākos pāros.

**Horeogrāfijas**.

Horeogrāfijas sacensībās ar vienu un to pašu horeogrāfiju var piedalīties vienu gadu, līdz Latvijas Nacionālajam čempionātam. Nacionālais čempionāts katru gadu ir pēdējās sacensības, kurās piedalās konkrētā horeogrāfija.

**Mūzika**
Horeogrāfiju, Komandu un Dejojošo ģimeņu priekšnesuma mūzika Mp3 formātā jāiesniedz dīdžejam stundu pirms mēģinājuma (vēlams zibatmiņā).

**Tērpi un apavi.**
Tērps nedrīkst būt nepiedienīgs (pārāk atkailināts). Tērpa atbilstība dejas raksturam netiks vērtēta, bet ir vēlama.
Dejot drīkst tikai deju apavos. Nav atļauts dejot ielas 'kovboju' zābakos un augstpapēžu (virs 4 cm) kurpēs. Dejotāji šādos apavos netiks laisti uz deju grīdas. Speciālie deju zābaki nav obligāti nevienā divīzijā.
Sieviešu deju kurpju papēžiem jābūt aptuveni 2-4 cm augstiem
Primary vecuma grupā drīks dejot arī deju apavos bez papēža (deju čības).
Social divīzijā ir atļauts vīriešiem nelikt cepures.
Dejotājam numurs ir jāpiestiprina pie apģērba uz muguras tā, lai to neaizsegtu apģērba daļas vai mati. Komandai numurs ir jāpiestiprina vienam dalībniekam uz muguras, kurš dejo pirmajā rindā.

**Reģistrācija.**
Dalībnieku reģistrācija notiek internetā aizpildot reģistrācijas formu. Formā obligāti jānorāda dalībnieka vecums. Komandas reģistrācija notiek pa e-pastu norādot dalībnieku sarakstu un dzimšanas gadus, kā arī komandas nosaukums.

**Tiesāšana.**
Katru sacensību kārtu tiesā ne mazāk kā pieci asociācijas apstiprināti tiesneši. Ja tiesnesis piedalās sacensībās tad viņš nedrīkst tiesāt šo kategoriju.
Sacensības vada LLKVDA iecelts sacensību koordinators. Koordinators kontrolē sacensību gaitu un tiesnešu darbu. Koordinators izskata protestus, ja tādi ir, un pieņem galīgo lēmumu katrā protesta gadījumā. Protesti jāiesniedz uzreiz pēc attiecīgās kategorijas deju beigām.

**Vērtēšana.**
Vērtēšana notiek pēc LLKVDA punktu skaitīšanas metodes.
Kopvērtējumā pirmo vietu var ieņemt arī dejotājs no ārzemēm, bet par Latvijas čempionu attiecīgajā divīzijā kļūst labākais no Latvijas dejotājiem.

**Apbalvošana.**
Nekādi protesti un nekāda vietu maiņa pēc apbalvošanas vairs nevar notikt.
Apbalvoti tiek arī kopvērtējuma uzvarētāji ārzemnieki.